**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020.**

**ROK ZA PODNOŠENJE PP: 16.05.2022.**

**OZNAKA POZIVA: FSEU.MMPI.01**

**ROK ZA ODGOVOR NA PITANJE (UzP): 28.01.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 19.01.2022. godine** | **DATUM ODGOVORA NA PITANJE: 28.01.2022. godine** |
|  | Da li je klizište na nerazvrstanoj cesti prihvatljivo u sklopu ovog poziva? | U svrhu osiguravanja poštivanja načela jednakog postupanja prema svim prijaviteljima, ne daju se prethodna mišljenja vezana uz prihvatljivost prijavitelja, operacije, aktivnosti i troškova u odnosu na pojedini projektni prijedlog.  Prihvatljive aktivnosti definirane su u Uputama za prijavitelje, točka 2.7. dok su u točki 2.10 definirani prihvatljivi troškovi povezani sa prihvatljivim aktivnostima. |
| **.** | Nalaz ovlaštene osobe kao dokaz da je na infrastruktura oštećena u potresu - dokument temeljem kojeg zakona, propisa itd. bi to trebao biti? | Sukladno Uputama za prijavitelje, točka 3.1 Projektni prijedlog mora sadržavati sljedeće dokumente (između ostalih): dokaz da je građevina oštećena u potresu - dokaz o preliminarnoj procjeni štete ili nalaz ovlaštenog statičara.  Sukladno Uputama za prijavitelje, točka 2.6 PRIHVATLJIVOST OPERACIJE potreban je nalaz ovlaštenog inženjera građevinske ili druge odgovarajuće struke (projektanta) ili nalaz sudskog vještaka građevinske ili druge odgovarajuće struke.  Znači, potrebno je dostaviti jedan od navedenih dokaza, a sukladno pozitivnim propisima RH. |
| 1. **3.** | U prijavi je obvezan troškovnik detaljni za radove, međutim ako prijavljujemo odnosno u tijeku je izrada projek-tehn dokum za izvođenje radova, troškovnik izrađen od strane projektanta bit će izrađen tek po izradi dokumentacije...molimo pojašnjenje navedenog i upute na koji način izvršiti prijavu a da bude prihvatljivo sukladno točci 3.1. Poziva kojim se između ostalog traži detaljno razrađen troškovnik za svaku aktivnost operacije ?! | Sukladno Uputama za prijavitelje, točka 3.1 Projektni prijedlog mora sadržavati sljedeći dokument (između ostalih):  Detaljno razrađen troškovnik za svaku aktivnost operacije.  Ukoliko za neku aktivnost operacije troškovnik ne postoji tada nije moguće prijaviti istu aktivnost. |
| **4.** | Nastavno na objavljeni Poziv (05. siječnja 2022) iz naslova, a čija je svrha uspostava redovnog funkcioniranja sustava te obnova i dovođenje infrastrukture s pripadajudim građevinama u području prijevoza na razinu prije potresa, molimo pojašnjenje načina definiranja prihvatljivih troškova usluge stručnog nadzora, projektantskog i geodetskog nadzora, kontrolnih ispitivanja, te koordinatora II (sukladmo Zakonu o zaštiti na radu (NN br. 71/14, 188/14, 154/14,94/18, 96/18) itd. i/ili troškova vodilelja projekta građenja.  Je li prihvatljivo definiranje procijenjene vrijednosti prethodno navedenih usluga prema kiterijima iz točke 2.9. Opći zahtjevi koji se odnose na prihvatljivost troškova za provedbu operacije (Upute za prijavitelje), na način da trošak usluge bude razuman, opravdan i u skladu s načelom odgovomog financijskog upravljanja, načelima ekonomičnosti, učinkovitosti i djelotvomosti za postizanje rezultata te biti u skladu s tržišnim cijenama ili se mora provesti analiza tržišta prikupljanjem inicijalnih ponuda  i dostaviti dokazi? | Prihvatljiva su oba načina za definiranje procijenjene vrijednosti prihvatljivih troškova usluge stručnog nadzora, projektantskog i geodetskog nadzora, kontrolnih ispitivanja, te koordinatora II (sukladno Zakonu o zaštiti na radu (NN br. 71/14, 188/14, 154/14,94/18, 96/18) itd. i/ili troškova voditelja projekta građenja. |
| **5.** | "Grad ima ishođenu lokacijsku dozvolu i izrađen glavni projekt za kompletnu rekonstrukciju cestovnog mosta za osiguranje nosivosti i stabilnosti mosta (izrađeno prije potresa) pri čemu je potresno opterećenje dodatno uzrokovalo oštećenje postojeće nosive konstrukcije mosta. Samim time, projektirana kompletna sanacija donjeg i gornjeg ustroja mosta uslijed dodatnih potresnih oštećenja postaje neophodna za realizaciju u cilju osiguranja sigurnog prometovanja vozila i pješaka.  Da li je navedeno ulaganje odnosno projektni prijedlog prihvatljiv?" | U svrhu osiguravanja poštivanja načela jednakog postupanja prema svim prijaviteljima, ne daju se prethodna mišljenja vezana uz prihvatljivost prijavitelja, operacije, aktivnosti i troškova u odnosu na pojedini projektni prijedlog.  Prihvatljive aktivnosti definirane su u Uputama za prijavitelje, točka 2.7. dok su u točki 2.10 definirani prihvatljivi troškovi povezani sa prihvatljivim aktivnostima. |